馬士琪

馬士琪（），字韞雪，四川順慶府西充縣紫巖鄉人，清朝女詩人。

 生平 
馬士琪出身仕宦文學世家。曾祖馬金，成化二十年（1484年）甲辰科進士，浙江左布政使；祖父馬晉明，知府；父馬雲錦，天啟七年（1627年）丁卯科舉人，江西南城縣知縣，因忤益王朱慈𤆃去職，僑寓應天府（光緒）《西充縣志》卷十四〈馬夫人詩序〉：「馬夫人士琪，字韞雪，蜀之西充人也……曾祖金，官左布政；祖晉明，官太守；父雲錦，江西南城令……初，雲錦令南城，忤益藩奪職，僑寓金陵。」。馬士琪幼從父讀書，十四歲即以詩聞名（光緒）《西充縣志》卷十四〈閨秀〉：「韞雪……幼從父讀書，十四歲以詩名。」。其後嫁祥符縣人張應垣。張應垣為張文光之孫，家富收藏，嗜好古物（光緒）《西充縣志》卷十四〈馬夫人詩序〉：「給諫心嗜古，日羅致秦漢舊物如不及。」。馬士琪嫁入張家後，事翁姑以孝，持身以禮（光緒）《西充縣志》卷十四〈馬夫人詩序〉：「事舅姑孝，尤以禮自持。」。其夫張應垣早卒，馬士琪中年守寡，自此「自晦其筆墨」，作品少有流傳（光緒）《西充縣志》卷十四〈馬夫人詩序〉：「應垣沒，夫人年方盛，輒自晦其筆墨，見者絕少。」。其早年所著《漱泉集》多達七百餘篇，被姻親竊去，後雖另結集，又於病危時自行焚毀，故詩作百不存一（光緒）《西充縣志》卷十四〈閨秀〉：「初有《漱泉集》七百餘篇，為共姻黨女竊去，嗣集成帙，又以病革自焚，由是殘牋賸紙僅存百一。」。晚年益發勤學，終日手不釋卷，康熙五十八年（1719年）去世，享壽八十歲（光緒）《西充縣志》卷十四〈馬夫人詩序〉：「晚年益嗜學，終日手一編如癡……其卒也，於康熙己亥歲，年八十。」。

 著述 
馬士琪詩風「精瑩有力，鴻洞踔厲，籠蓋諸家」，時人評其作品「絕無閨閣氣」，甚有「鬚眉氣」與雄渾之風（光緒）《西充縣志》卷十四〈馬夫人詩序〉：「詩精瑩有力，鴻洞踔厲，籠蓋諸家，見者疑非閨閫手。然夫人性嚴，有鬚眉氣……故往往醞釀蘊蓄之久，而一洩之詩，夫安得執巾幗以律夫人詩耶？」。其詩題材廣闊，既因曾隨父、夫宦遊，歷覽齊、楚、燕、趙、吳、越之名山大川，又能關注人心世道、成敗得失，故詩境深廣（光緒）《西充縣志》卷十四〈馬夫人詩序〉：「又嘗宦隨南北，歷覽齊楚燕趙吳越之名山大川，而人心世道成敗得失之故，濡染亦深。」。所著《落花詩》多至十五首，其中「六代鉛華爛蜨夢，一林風雨鷓鴣啼」一聯尤為工巧（光緒）《西充縣志》卷十四〈閨秀〉：「有《落花詩》多至十五首，其一有‘六代鉛華爛蜨夢，一林風雨鷓鴣啼’，頸聯最工。」。其散句如「兩餘蛛續網，社後燕空巢」（〈獨坐〉）、「隔岸疑花語，扶欄見□情」（〈池上〉）、「婢拙挑鐙滅，醫庸射覆頻」（〈病臥〉）、「酒後神如馬，鐙前影似僧」（〈醉〉）等，皆被評為「工于描形繪聲」（光緒）《西充縣志》卷十四〈閨秀〉：「散句如〈獨坐〉云：‘兩餘蛛續網，社後燕空巢’；〈池上〉云：‘隔岸疑花語，扶欄見□情’；〈病臥〉云：‘婢拙挑鐙滅，醫庸射覆頻’；〈醉〉云：‘酒後神如馬，鐙前影似僧’，皆工于描形繪聲。」。其詩稿經後人整理，刊有《片石齋燼餘草》五卷傳世（光緒）《西充縣志》卷十四〈閨秀〉：「其子刻《片石齋燼餘草》五卷。」。

 家族 
 曾祖：馬金，字汝礪，號五山，成化二十年（1484年）甲辰科進士，浙江左布政使（光緒）《西充縣志》卷十四〈馬夫人詩序〉：「曾祖金，官左布政。」。
 祖父：馬晉明，知府（光緒）《西充縣志》卷十四〈馬夫人詩序〉：「祖晉明，官太守。」。
 父：馬雲錦，天啟七年（1627年）丁卯科舉人，江西南城縣知縣（光緒）《西充縣志》卷十四〈馬夫人詩序〉：「父雲錦，江西南城令。」。
 弟：
 馬士瓊，號書湖，順治十七年（1660年）庚子科舉人，山東滕縣知縣，有文名（光緒）《西充縣志》卷之八：「馬士瓊，號書湖，雲錦子……順治庚子舉於鄉，除山東滕縣令。」。
 馬士玠，康熙二十二年（1683年）癸亥補行辛酉科舉人，廣東海康縣知縣，有清節（光緒）《西充縣志》卷之八：「弟士玠，康熙辛酉舉人，廣東海康令，亦著清節。」。
 馬士璵，康熙二十六年（1687年）丁卯科舉人（光緒）《西充縣志》卷之八：「士璵，康熙丁卯舉人。」。
馬士瓊、馬士玠、馬士璵三人皆以詩名，時人稱為「三鳳」（光緒）《西充縣志》卷之八：「時稱三鳳。」。馬士琪與諸弟常以詩文切磋，實為眾人所推重（光緒）《西充縣志》卷十四〈馬夫人詩序〉：「同懷弟三：士瓊舉人、滕邑令，士璵舉人，士玠舉人、海康令，皆以詩名，少與夫人相切劘，實眾推夫人云。」。
 夫：張應垣，祥符縣人，張文光之孫。

 註釋 

S
Category:西充人
Category:清朝女詩人